11. ΑΝΑΓΚ.ΝΟΜΟΣ υπ’ αριθ. 2193 της 24/27 Ιαν. 1940 Περί ιδρύσεως δημοσίων σχολείων στοιχειώδους Εκπαιδεύσεως εις Ορφανοτροφεία ή έτερα κοινωφελή ιδρύματα και τροποποιήσεως και συμπληρώσεως εκπαιδευτικών τινων διατάξεων. Άρθρ.1.-1.Επιτρέπεται, όπως εις τα εν τω Κράτει λειτουργούντα ιδρύματα Ορφανοτροφείων, ή έτερα κοινωφελή ιδρύματα, δημόσια ή ιδιωτικής πρωτοβουλίας, λειτουργούν δημόσια σχολεία στοιχειώδους εκπαιδεύσεως, αρμοδιότητος του Υπουργείου Θρησκευμάτων και Εθνικής Παιδείας, ιδρυόμενα κατά τας κειμένας διατάξεις. 2.Το πρόγραμμα των κατά την προηγουμένην παράγραφον λειτουργούντων σχολείων Στοιχειώδους Εκπαιδεύσεως είναι το αυτό προς το πρόγραμμα των λοιπών αντιστοίχων δημοτικών σχολείων, επιτρεπομένης παρεκκλίσεως από τούτου, κατά πρότασιν του οικείου Γενικού Επιθεωρητού Στοιχειώδους Εκπαιδεύσεως, μετ’ έγκρισιν του Ανωτάτου Συμβουλίου Εκπαιδεύσεως. 3.Επί των κατά το παρόν άρθρον δημοτικών σχολείων δύναται να εφαρμοσθούν αι διατάξεις του Άρθρ.9-10.(Προσωρινής ισχύος). άρθρ. 3 παρ. 4 εδάφ. 2 του Νόμ. 4397/1929 «περί Στοιχειώδους Εκπαιδεύσεως», εφ’ όσον αναλαμβάνει το οικείον ίδρυμα την υποχρέωσιν να αποδίδη εν τη αρχή εκάστης τριμηνίας εις το Δημόσιον Ταμείον ποσόν ίσον προς την προκαλουμένην εκ της εφαρμογής των ως άνω διατάξεων πρόσθετον δαπάνην, κατά τα δι’ αποφάσεως του Υπουργού των Οικονομικών καθορισθησόμενα. Άρθρ.2.-Εις τα προβλεπόμενα υπό του προηγουμένου άρθρου ιδρύματα επιτρέπεται η ίδρυσις δια Β.Δ/τος, προκαλουμένου υπό του Υπουργού Θρησκευμάτων και Εθν. Παιδείας μετά γνώμην του Ανωτάτου Συμβουλίου Εκπαιδεύσεως, μιας θέσεως γυμναστού ή γυμναστρίας περιλαμβανομένης εις το καθοριζόμενον υπό του μόνου άρθρου του Νόμ. 6539/1934 αριθμόν θέσεων διδασκάλων και καθηγητών της γυμναστικής. 32.Γ.α.10-11 Πρωτοβάθμια Εκπαίδευση 20 Άρθρ.3.-Κατά την πρώτην πλήρωσιν των ιδρυομένων κατά τας διατάξεις του άρθρ. 1 του παρόντος Νόμου θέσεων, επιτρέπεται να διορίζωνται εις ταύτας κατά παρέκκλισιν των περί διορισμού λειτουργών της μέσης και στοιχειώδους εκπαιδεύσεως κειμένων διατάξεων, μετά πρότασιν της διοικήσεως του οικείου ιδρύματος, οι υπηρετούντες εν τω ιδρύματι κατά την έναρξιν της ισχύος του παρόντος και υπηρετούντες εφεξής συνεχώς μέχρι της ιδρύσεως της θέσεως, υπολογιζομένης της προγενεστέρας εκπαιδευτικής υπηρεσίας των εν τω ιδρύματι δια την κατά τας κειμένας διατάξεις προαγωγήν. Άρθρ.4.-Εις το διδακτικόν προσωπικόν της Χαροκοπείου Ανωτέρας Οικοκυρικής Σχολής Καλλιθέας προστίθεται μία θέσις πρωτοβαθμίου φιλολόγου καθηγητού, εις ην δύναται να μετατεθή ή διορισθή κατά παρέκκλισιν των περί σειράς προτεραιότητος ως προς τους διορισμούς κειμένων διατάξεων πτυχιούχος της φιλολογίας κεκτημένος και δεκαετή δημοσίαν υπηρεσίαν δημοδιδασκάλου και μία διδασκάλισσα των Οικοκυρικών μαθημάτων. Αι δια του παρόντος άρθρου δημιουργούμεναι θέσεις περιλαμβάνονται εντός του καθοριζομένου υπό των διατάξεων του άρθρ. 4 παρ. 4 του Α.Ν. 1849/1939 «περί της Μέσης Εκπαιδεύσεως», ως ετροποποιήθη υπό του άρθρ. 3 του Α.Ν. 1863/1939 ανωτάτου ορίου οργανικών θέσεων διδακτικού προσωπικού. Άρθρ.5.-(Αντικαθίσταται το άρθρ. 11 του Α.Ν. 782/1937). Άρθρ.6.-(Αντικαθίσταται η παρ. 4 του άρθρ. 8 του Α.Ν. 782/1937). Άρθρ.7.-(Αντικαθίσταται η παρ. 2 του άρθρ. 31 του Α.Ν. 1849/1939). Άρθρ.8.-Αι υπό του άρθρ. 4 του Α.Ν. 247/1936 ιδρυθείσαι παρά τω Ιεροδιδασκαλείω Βελλάς δύο κατώτεραι τάξεις εξαταξίου γυμνασίου παλαιού τύπου και αι δύο ανώτεραι τάξεις του παρά τω αυτώ Ιεροδιδασκαλείω λειτουργούντος δημοτικού σχολείου μετατρέπονται από του σχολικού έτους 1939-40 εις τέσσαρας κατωτέρας τάξεις του υπό του Α.Ν. 1849/1939 ιδρυθέντος τύπου εξαταξίου γυμνασίου άνευ αυξήσεως των οργανικών θέσεων του διδακτικού προσωπικού του Ιεροδιδασκαλείου τούτου. 